ზემო სნეკვის ნაეკლესიარი
ზემო სნეკვის ნაეკლესიარი — არქიტექტურული ძეგლი,საკულტო ნაგებობა გორის მუნიციპალიტეტის სოფელ ზემო სნეკვში. აგებულია შუა საუკუნეებში. მცირე ზომის ეკლესია ნაგებია ფლეთილი ქვითა და დიდი ზომის ფიქალით. გეგმით სწორკუთხედს წარმოადგენს, აღმოსავლეთით ნახევარწრიული აბსიდით. კედლები შემორჩენილია დაახლოებით 1-1,5 მეტრზე. სამხრეთით იკითხება შესასვლელის კვალი. ძეგლის ტერიტორია სავსეა ჩამონაშალი ქვით.